ആഭ്യന്തര കാര്യങ്ങളില് മാക്രോണ് ഇടപെട്ടുവെന്ന് ആരോപണം ഫ്രഞ്ച് നയതന്ത്ര പ്രതിനിധിയെ തിരിച്ചുവിളിച്ച് അല്ജീരിയ അല്ജിയേഴ്സ്: ആഭ്യന്തര കാര്യങ്ങളില് ഫ്രഞ്ച് പ്രസിഡന്റ് ഇമ്മാനുവല് മാക്രോണ് ഇടപെട്ടു എന്നാരോപിച്ച് ഫ്രഞ്ച് അംബാസഡറെ തിരിച്ചുവിളിച്ച് അല്ജീരിയ. ഫ്രഞ്ച് സൈനിക വിമാനങ്ങള് പ്രവേശിക്കുന്നത് തടയാന് വ്യോമ മേഖലയും അല്ജീരിയ അടച്ചു. ഫ്രഞ്ച് വിമാനങ്ങള് അല്ജീരിയന് ആകാശത്തിലൂടെയാണ് സാധാരണ സഞ്ചരിക്കാറുള്ളത്. അല്ജീരിയ, മൊറോക്കോ, തുനീഷ്യ എന്നീ രാജ്യങ്ങളിലെ പൗരന്മാര്ക്ക് അനുവദിച്ചിരുന്ന വിസ വെട്ടിക്കുറച്ചതിനു പിന്നാലെയാണ് നടപടി. കഴിഞ്ഞാഴ്ച അല്ജീരിയന് വംശജരുമായി നടത്തിയ കൂടിക്കാഴ്ചയില് അവിടത്തെ ഭരണത്തെ വിമര്ശിച്ച് മാക്രോണ് സംസാരിച്ചിരുന്നു. രാഷ്ട്രീയസൈനിക സംവിധാനമാണ് അല്ജീരിയയില് നിലവിലുള്ളതെന്നും ആ രാജ്യത്തിന്റെ ഔദ്യോഗിക ചരിത്രം തിരുത്തിയെഴുതണമെന്നും രേഖപ്പെടുത്തിയ പലതും സത്യമല്ലെന്നുമായിരുന്നു പ്രസിഡന്റിന്റെ വാക്കുകളെന്ന് ഫ്രഞ്ച് പത്രങ്ങള് റിപ്പോര്ട്ട് ചെയ്തിരുന്നു. Stories you may Like